The Client (cinta de 1994)

:*Iste articlo ye sobre una cinta estausunidense de 1994 de intriga chudicial; ta atros usos, se veiga *'The Client***.


***The Client*** (títol orichinal en [[Idioma anglés|anglés]], en [[Idioma aragonés|aragonés]] ***O client***, estrenada en [[Aragón]] con o suyo títol tradciu enta lo [[Idioma castellano|castellano]] como ***El cliente**'') ye una [[cinta]] de [[cine estausunidense]] de [[cine d'intriga]] de [[cine de chudicios]] estrenada l'anyo [[1994]], dirichida por [[Joel Schumacher]] seguntes un [[guión adaptau]] por [[Akiva Goldsman]] y [[Robert Getchell]] (basau en a [[novela]] ''[[The Client (novela)|The Client]]'', que heba publicau [[John Grisham]] en l'anyo [[1993]]), con una [[banda sonora orichinal]] de [[Howard Shore]], una [[dirección de fotografia]] de [[Tony Pierce-Roberts]], una [[producción cinematografica]] d'[[Arnon Milchan]] y [[Steven Reuther]] ta las [[Productora cinematografica|productoras]] [[Regency Enterprises]] y [[Alcor Films]] y un [[elenco]] d'o cual en fan parte, entre d'atros, os [[actor]]s [[Susan Sarandon]], [[Tommy Lee Jones]], [[Brad Renfro]], [[Mary-Louise Parker]], [[Anthony LaPaglia]], [[J. T. Walsh]], [[Anthony Edwards]], [[Ossie Davis]], [[Will Patton]], [[Bradley Whitford]], [[Anthony Heald]], [[Kim Coates]], [[William H. Macy]], [[Micole Mercurio]], [[David Speck]], [[Kimberly Scott]], [[John Diehl]], [[William Richert]], [[Ron Dean]], [[William Sanderson]], [[Andy Stahl]], [[Nat Robinson]], [[Tommy Cresswell]], [[Walter Olkewicz]], [[Mark Cabus]], [[Dan Castellaneta]], [[Amy Hathaway]], [[Jo Harvey Allen]], [[Will Zahrn]], [[Macon McCalman]], [[John Fink]] y [[George Klein]].

Mark Sway tien 11 anyos y vive en [[Memphis]] con su chirmano mas chicot, Ricky, y su mai en una [[autocaravana]], en estar su mai sola y con treballos eventuals y mal pagaus. Cuan su mai marcha enta treballar, Mark y su chirmano marchan enta la [[selva]] a fumar y cuan i son i plega un [[auto]] conduciu por W. Jerome Clifford, un [[avogau]] d'a [[Mafia]]. Iste quiere [[Suicidio|suicidar-se]] en introducindo los gases d'o motor de l'auto en l'interior, pero Mark lo li impide dos u tres vegadas, dica que el pilla y el fica en l'auto, menazando-lo con matar-lo tamién. Atamas d'ixo, en primeras lo converte en o suyo confident, explicando-li a on ye apedacau un [[senador]] a qui heba asasinau Barry "The Blade" Muldano, sobrino d'o capo d'a mafia Johnny Sulari. Mark consigue fialment fuyir y l'avogau se suicida d'un disparo. Cuan a [[Policía]] investiga, descubren que Mark i heba estau y creyen que lo suicida li puet haber dito bella cosa d'intrés, y exactament o mesmo en piensa Johnny Sulari. A Policía prencipia a presionar-lo y mesmo a menazar-lo, y Mark ye conscient de que la Mafia tamién el perseguirá. Finalment, decide contractar un avogau y por casualidat dentra en contacto con Regina "Reggie" Love, una avogada que accepta representar-lo por os diners que Mark li ufre, un [[Dólar estausunidense|dólar]]. Reggie, a qui Mark no explica tot en un primer momento, ha de negociar con "Mosen" Roy Foltrigg, o fiscal federal, un personache bien pagau de si mesmo y con ambicions politicas a qui iste caso li puet fer buena honra en a suya carrera politica. A la vegada, Sulari ordena a lo suyo sobrino que mate a Mark, encara que ye disconforme de raso con o suyo parient, qui asasinó a lo senador por a suya cuenta, sin órdens de Sulari. Y lo motivo d'o suicidio de Clifford ye que Muldano ha enterrau a lo senador en a propiedat de Clifford y menazau a Clifford de fer-li lo mesmo. A la fin, Mark confiesa a Reggie que conoix a on i ye apedacau o senador y ista ha de negociar con Foltrigg un alcuerdo ta dar-li la información.

''The Client'' s'ambienta en a suya epoca actual ([[1994]]) en [[Memphis]] ([[Tennessee]]) y las suyas escenas se filmoron en [[Nueva Orleans]] ([[Loisiana]]), [[Clinton (Mississippi)|Clinton]] ([[Mississippi]]) y [[Memphis]] ([[Tennessee]]).

Se tracta d'una cinta que ha recibiu bels [[Lista de premios cinematograficos|premios]] y nominacions, en destacando una nominación a lo [[Premio Oscar a la Millor Actriz]] en [[1995]] mientres a [[67ena edición d'os Premios Oscar|67<sup>ena</sup> edición]] d'os [[Premios Oscar]] y una nominacion a lo [[Premio BAFTA a la Millor Actriz]] ixe mesmo anyo en a [[48ena edición d'os Premios BAFTA|48<sup>ena</sup> edición]] d'os [[Premios BAFTA]].

== Elenco ==


== Se veiga tamién ==
* [[Cine en 1994]].
* [[Cintas de 1994]].

== Referencias ==


== Vinclos externos ==
*  [https://www.imdb.com/title/tt0109446/ ''The Client''] en [[Internet Movie Database]].
*  [https://www.tcm.com/tcmdb/title/018761/enwp ''The Client''] en [[TCM Movie Database]].
*  [https://catalog.afi.com/Catalog/moviedetails/59765 ''The Client''] en l**American Film Institute Catalog* de l*'American Film Institute''.